Защо сумира total\_sales и total\_commis с натрупване от първия към последния лист?
Здравей Цветелина. В урока обръщам специално внимание, че в процедурата има една "особеност". Това е една "уловка" и предизвикателство да се намери причината за некоректното натрупване на сумите. Много добре си се справила с това предизвикателство, точно така стойностите на двете променливи total\_sales и total\_commmis трябва да натрупват сумите само за активния лист. За следващия лист двете променливи трябва да се нулират, за да започне отново натрупването. Дарина много подробно е отговорила на предишния ти въпрос как променливите съхраняват стойности. За да се нулират или "изчистят" променливите, се присвоява 0.
И така, за да сумира само за активния лист, може да добавиш в началото на блок-оператор for each sht, в процедурата fill\_table следните инструкции:
total\_sales=0
total\_commis=0